# Ammunta

### Wikipedia

  Sanalla ammunta tarkoitetaan myös joidenkin sorkkaeläinten, lähinnä naudan, ääntelyä.

Ammunta (rinnakkaisnimenä ampumaurheilu tai joskus myös ampuminen) on yleisnimitys joukolle kilpaurheilulajeja, joissa on tarkoitus lajikohtaisten sääntöjen puitteissa ampuma-aseella ampumalla osua ennalta määriteltyyn maaliin tai maaleihin. Paremmuuden voi ratkaista osumien tarkkuus, lukumäärä, niihin käytetty aika tai näiden eri yhdistelmät. Kaikissa ampumalajeissa on tarkat määräykset käytettävien aseiden ja varusteiden suhteen sekä tiukat turvallisuusmääräykset.

Ampumalajit voidaan jaotella seuraavasti:

- ISSF:n (International Shooting Sport Federation -Kansainvälinen Ampumaurheiluliitto) lajit:
  - Pistoolilajit
  - Kiväärilajit
  - Haulikkolajit
  - Riistamaalilajit

  (Olympiakisojen ampumalajit sisältyvät pistoolin, kiväärin ja haulikon lajiryhmään. Riistamaalilajit (ns. Olympiakivääri) esiintyivät Olympialaisissa viimeisen kerran Ateenan kisoissa 2004)

- Muut lajit:
  - Practical-ammunta
  - Siluettiammunta
  - Mustaruutiammunta
  - Metsästysammunta
  - Reserviläisammunta
  - Kasa-ammunta

Ammunta kuuluu osana myös ampumahiihtoon ja -juoksuun, nykyaikaiseen viisiotteluun sekä moniin sotilasmoniotteluihin. Lisäksi se on kiinteä osa sotilas- ja poliisikoulutusta sekä vähäisessä määrin myös vartijakoulutusta.

## [muokkaa] Ampumaurheilu Suomessa

Suomessa ammuntaa voi harrastaa ampuma- ja metsästysseuroissa sekä reserviläisjärjestöissä. Suomen Ampumaurheiluliittoon kuuluu 312 ampumaseuraa, joissa on yhteensä yli 34 000 jäsentä; näistä aktiiviharrastajia on noin 15 000. Ampumaratoja on Suomessa yli 2 000. Suomessa ruutiaseen hankinta ja omistaminen edellyttää aina poliisiviranomaisen myöntämää aseen hallussapitolupaa.

## [muokkaa] Aiheesta muualla

- SAL — Suomen Ampumaurheiluliitto
- ISSF - International Shooting Sport Federation
- Sovellettu reserviläisammunta (SRA)
- Suomen Metsästäjäliiton (SML) kilpailutoiminta

Haettu osoitteesta http://fi.wikipedia.org../../../a/m/m/Ammunta.html

Luokka: Ammunta

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- Eesti
- English
- Français
- Português